CELEX: 62021TN0138
Language: hr
Date: 2021-03-04 00:00:00
Title: Predmet T-138/21: Tužba podnesena 4. ožujka 2021. – Virbac/Komisija

31.5.2021   
            
            
               HR
            
            
               Službeni list Europske unije
            
            
               C 206/28
            
         
      Tužba podnesena 4. ožujka 2021. – Virbac/Komisija
      (Predmet T-138/21)
      (2021/C 206/36)
      Jezik postupka: francuski
      
         Stranke
      
      
         Tužitelj: Virbac (Carros, Francuska) (zastupnici: M. Thill-Tayara, S. Pelé i L. Bary, odvjetnice)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Provedbenu odluku Europske komisije C(2020) 7930 final od 10. studenoga 2020. o izdavanju odobrenja za stavljanje u promet lijeka koji se rabi u veterinarskoj medicini „Librela – bedinvetmab”, objavljenu 30. prosinca 2020. u Službenom listu Europske unije (SLEU, C 453, 30. prosinca 2020., str. 1.), zato što je donesena u suprotnosti s člankom 37. Uredbe (EZ) br. 726/2004 Europskog parlamenta i Vijeća od 31. ožujka 2004. o utvrđivanju postupaka odobravanja primjene i postupaka nadzora nad primjenom lijekova koji se rabe u humanoj i veterinarskoj medicini, te uspostavi Europske agencije za lijekove;
               
            
                  —
               
               
                  poništi Provedbenu odluku Europske komisije C(2020) 7930 final od 10. studenoga 2020. o izdavanju odobrenja za stavljanje u promet lijeka koji se rabi u veterinarskoj medicini „Librela – bedinvetmab”, objavljenu 30. prosinca 2020. u Službenom listu Europske unije (SLEU, C 453, 30. prosinca 2020., str. 1.), zato što je donesena u suprotnosti s člankom 31. Uredbe (EZ) br. 726/2004 Europskog parlamenta i Vijeća od 31. ožujka 2004. o utvrđivanju postupaka odobravanja primjene i postupaka nadzora nad primjenom lijekova koji se rabe u humanoj i veterinarskoj medicini, te uspostavi Europske agencije za lijekove;
               
            
                  —
               
               
                  poništi Provedbenu odluku Europske komisije C(2020) 7930 final od 10. studenoga 2020. o izdavanju odobrenja za stavljanje u promet lijeka koji se rabi u veterinarskoj medicini „Librela – bedinvetmab”, objavljenu 30. prosinca 2020. u Službenom listu Europske unije (SLEU, C 453, 30. prosinca 2020., str. 1.), zato što proizlazi iz povrede članka 102. UFEU-a i stoga je u suprotnosti s načelima korisnog učinka, zakonitosti i dobre uprave, koja obvezuju Europsku komisiju;
               
            
                  —
               
               
                  naloži Komisiji snošenje svih troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe tri tužbena razloga.
      
                  1.
               
               
                  Prvi tužbeni razlog, koji se temelji na povredi članka 37. Uredbe (EZ) br. 726/2004 Europskog parlamenta i Vijeća od 31. ožujka 2004. o utvrđivanju postupaka odobravanja primjene i postupaka nadzora nad primjenom lijekova koji se rabe u humanoj i veterinarskoj medicini, te uspostavi Europske agencije za lijekove (SL 2004., L 136, str. 1.) (SL, posebno izdanje na hrvatskom jeziku, poglavlje 13., svezak 31., str. 18.), s obzirom na to da se pobijanom odlukom odobrava stavljanje u promet u Uniji lijeka Librela®, unatoč tome što neškodljivost i djelotvornost tog proizvoda nije valjano i dostatno dokazana u pogledu tog teksta.
               
            
                  2.
               
               
                  Drugi tužbeni razlog, koji se temelji na povredi članka 31. prethodno navedene Uredbe (EZ) br. 726/2004, jer se pobijanom odlukom povređuju pravila o sastavljanju sažetka opisa svojstava lijeka, na temelju kojega je Europska komisija trebala utvrditi da je posebno upozorenje izdano za lijek Librela® u vezi s učinkom protutijela na lijek previše općenito i neprecizno.
               
            
                  3.
               
               
                  Treći tužbeni razlog, koji se temelji na korisnom učinku članka 102. UFEU-a i na načelima zakonitosti i dobre uprave, jer pobijana odluka dovodi do zlouporabe vladajućeg položaja koju je počinila grupa Zoetis u vezi s prekidanjem razvijanja proizvoda koji je konkurentski lijeku Librela® i za kojeg je tužitelju dodijeljena licenca.